CELEX: 32020Q0116(01)
Language: et
Date: 2019-06-28 00:00:00
Title: Euroopa Narkootikumide ja Narkomaania Seirekeskuse Haldusnõukogu otsus, 28. juuni 2019, sise-eeskirjade kohta, milles käsitletakse andmesubjektide teatavate õiguste piiramist seoses isikuandmete töötlemisega EMCDDA tegevuse raames

16.1.2020   
               
               
                  ET
               
               
                  Euroopa Liidu Teataja
               
               
                  L 12/29
               
            
         EUROOPA NARKOOTIKUMIDE JA NARKOMAANIA SEIREKESKUSE HALDUSNÕUKOGU OTSUS,
         
         28. juuni 2019,
         sise-eeskirjade kohta, milles käsitletakse andmesubjektide teatavate õiguste piiramist seoses isikuandmete töötlemisega EMCDDA tegevuse raames
         EMCDDA HALDUSNÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 23. oktoobri 2018. aasta määrust (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ, (1) eriti selle artiklit 25,
         võttes arvesse Euroopa Parlamendi ja nõukogu 12. detsembri 2006. aasta määrust (EÜ) nr 1920/2006 Euroopa Narkootikumide ja Narkomaania Seirekeskuse kohta, (2) eriti selle artikleid 6 ja 9,
         võttes arvesse Euroopa Andmekaitseinspektori 29. mai 2019. aasta arvamust ja Euroopa Andmekaitseinspektori suuniseid uue määruse artikli 25 ja sise-eeskirjade kohta
         ning arvestades järgmist:
         
                     (1)
                  
                  
                     EMCDDA tegutseb kooskõlas eespool nimetatud määrusega (EÜ) nr 1920/2006.
                  
               
                     (2)
                  
                  
                     Kooskõlas määruse (EL) 2018/1725 artikli 25 lõikega 1 peaksid määruse artiklite 14–22, 35 ja 36 ning artikli 4 kohaldamise piirangud, kui selle sätted vastavad artiklites 14–22 sätestatud õigustele ja kohustustele, põhinema EMCDDA vastuvõetud sise-eeskirjadel, kui need ei põhine aluslepingute alusel vastu võetud õigusaktidel.
                  
               
                     (3)
                  
                  
                     Neid sise-eeskirju, sealhulgas piirangu vajalikkuse ja proportsionaalsuse hindamise sätteid, ei tohiks kohaldada, kui aluslepingute alusel vastu võetud õigusaktis sätestatakse andmesubjekti õiguste piiramine.
                  
               
                     (4)
                  
                  
                     Täites oma kohustusi seoses andmesubjekti õigustega määruse (EL) 2018/1725 alusel, peab EMCDDA kaaluma, kas mõni määruses sätestatud eranditest on kohaldatav.
                  
               
                     (5)
                  
                  
                     Oma haldustegevuse raames võib EMCCDA läbi viia haldusjuurdlusi, distsiplinaarmenetlusi, OLAF-ile teatatavate võimalike rikkumisjuhtumitega seotud eeltoiminguid, menetleda rikkumisest teatamise juhtumeid, ahistamisjuhtumeid (ametlikud ja mitteametlikud menetlused) ning asutusesiseseid ja -väliseid kaebusi ning korraldada siseauditeid, andmekaitseametniku tehtavaid uurimisi kooskõlas määruse (EL) 2018/1725 artikli 45 lõikega 2 ja ametisiseseid (IT-)turbekontrolle.
                  
               
                     (6)
                  
                  
                     EMCDDA töötleb isikuandmete eri kategooriaid, sealhulgas nn kindlaid andmeid (objektiivsed andmed, näiteks identifitseerimisandmed, kontaktandmed, kutsetegevuse andmed, haldusandmed, konkreetsetest allikatest saadud andmed, elektroonilise side andmed ja liiklusandmed) ja/või nn pehmeid andmeid (juhtumiga seotud subjektiivsed andmed, näiteks õiguslikud põhjendused, käitumisteave, hindamised, andmed tegevuse ja käitumise kohta ning andmed, mis on seotud või ilmnenud seoses menetluse või toimingu reguleerimisesemega).
                  
               
                     (7)
                  
                  
                     EMCDDA, keda esindab direktor, tegutseb vastutava töötlejana olenemata vastutava töötleja rolli edasisest delegeerimisest EMCDDA-s, et kajastada konkreetsete isikuandmete töötlustoimingutega seotud tegevuskohustusi.
                  
               
                     (8)
                  
                  
                     Isikuandmeid säilitatakse turvaliselt elektroonilises keskkonnas või paberil, mis aitab ära hoida ebaseaduslikku juurdepääsu või andmete edastamist isikutele, kellel puudub teadmisvajadus. Töödeldud isikuandmeid ei säilitata kauem, kui on vaja ja asjakohane eesmärgil, milleks andmeid töödeldakse, ning isikuandmete kaitse teadetes, privaatsusteadetes või EMCDDA dokumentides määratud ajavahemiku jooksul.
                  
               
                     (9)
                  
                  
                     Sise-eeskirju peaks kohaldama kõigile andmetöötlustoimingutele, mida EMCDDA teeb haldusjuurdlustes, distsiplinaarmenetlustes, OLAF-ile teatatavate võimalike rikkumisjuhtumitega seotud eeltoimingutes, rikkumisest teatamise menetlustes, ahistamisjuhtumite (ametlikes ja mitteametlikes) menetlustes, asutusesiseste ja -väliste kaebuste menetlustes, siseauditites, andmekaitseametniku uurimistes kooskõlas määruse (EL) 2018/1725 artikli 45 lõikega 2, (IT-)turbekontrollides, millega tegeldakse asutusesiseselt või asutuseväliselt (nt CERT-EU).
                  
               
                     (10)
                  
                  
                     Neid peaks kohaldama andmetöötlustoimingute suhtes, mida tehakse enne eespool nimetatud menetluste algust, nende ajal ning menetlustulemuste järelmeetmete kontrollimisel. Samuti peaks see hõlmama abi ja koostööd, mida EMCDDA pakub riiklikele ametiasutustele ja rahvusvahelistele organisatsioonidele väljaspool oma haldusjuurdlusi.
                  
               
                     (11)
                  
                  
                     Sise-eeskirjade kohaldamise juhtudel peab EMCDDA põhjendama, miks on piirangud demokraatlikus ühiskonnas proportsionaalsed ja rangelt vajalikud, ning järgima põhiõiguste ja -vabaduste põhiolemust.
                  
               
                     (12)
                  
                  
                     Selle raames on EMCDDA kohustatud eespool nimetatud menetlustes austama nii palju kui võimalik andmesubjektide põhiõigusi, eelkõige õigust teabele, õigust tutvuda andmetega ning õigust nõuda andmete parandamist, kustutamist, andmete töötlemise piiramist, andmesubjekti isikuandmetega seotud rikkumisest teavitamist ning side konfidentsiaalsust, nagu on sätestatud määruses (EL) 2018/1725.
                  
               
                     (13)
                  
                  
                     EMCDDA võib siiski olla kohustatud piirama andmesubjektile esitatavat teavet ja muid andmesubjekti õigusi, et kaitsta eelkõige oma juurdlusmenetlusi, muude ametiasutuste juurdlusi ja menetlusi ning oma juurdluste ja muude menetlustega seotud isikute õigusi.
                  
               
                     (14)
                  
                  
                     EMCDDA võib seega teavet piirata eesmärgiga kaitsta juurdlust ning muude andmesubjektide põhiõigusi- ja vabadusi.
                  
               
                     (15)
                  
                  
                     EMCDDA peaks regulaarselt kontrollima, kas piiramist õigustavad tingimused kehtivad, ning tühistama piirangu, kui need enam ei kehti.
                  
               
                     (16)
                  
                  
                     Vastutav töötleja peab edasilükkamisel ja läbivaatamisel teavitama andmekaitseametnikku,
                  
               ON VASTU VÕTNUD JÄRGMISE OTSUSE:
         
            Artikkel 1
            Reguleerimisese ja kohaldamisala
            
               1.   Käesolevas otsuses sätestatakse eeskirjad tingimuste kohta, mille alusel võib EMCDDA lõikes 2 sätestatud menetluste raames piirata kooskõlas määruse (EL) 2018/1725 artikliga 25 selle artiklites 14–21, 35 ja 36 ning artiklis 4 sätestatud õiguste kohaldamist.
            
            
               2.   EMCDDA haldustegevuse raames kohaldatakse käesolevat otsust isikuandmete töötlustoimingutele, mida EMCDDA teeb järgmisel eesmärgil: halduspäringute tegemine, distsiplinaarmenetlused, OLAF-ile teatatavate võimalike rikkumisjuhtumitega seotud eeltoimingud, rikkumisest teatamise menetlemine, ahistamisjuhtumite (ametlikud ja mitteametlikud) menetlused, asutusesiseste ja -väliste kaebuste menetlemine, siseauditite tegemine, andmekaitseametniku kooskõlas määruse (EL) 2018/1725 artikli 45 lõikega 2 tehtavad uurimised ning (IT-turbekontrollid, millega tegeldakse asutusesiseselt või -väliselt (nt CERT-EU).
            
            
               3.   Nimetatud andmete kategooriad on nn kindlad andmed (objektiivsed andmed, näiteks identifitseerimisandmed, kontaktandmed, kutsetegevuse andmed, haldusandmed, konkreetsetest allikatest saadud andmed, elektroonilise side andmed ja liiklusandmed) ja/või nn pehmed andmed (juhtumiga seotud subjektiivsed andmed, näiteks õiguslikud põhjendused, käitumisteave, hindamised, andmed tegevuse ja käitumise kohta ning andmed, mis on seotud või ilmnenud seoses menetluse või toimingu reguleerimisesemega).
            
            
               4.   Täites oma kohustusi seoses andmesubjekti õigustega määruse (EL) 2018/1725 alusel, peab EMCDDA kaaluma, kas mõni määruses sätestatud eranditest on kohaldatav.
            
            
               5.   Käesolevas otsuses sätestatud tingimuste alusel võib kohaldada piiranguid järgmistele õigustele: andmesubjektide teavitamine, andmetele juurdepääsu ning andmete parandamise, kustutamise ja töötlemise piiramise õigus, andmesubjekti teavitamine isikuandmetega seotud rikkumisest või side konfidentsiaalsus.
            
         
         
            Artikkel 2
            Vastutava töötleja ja kaitsemeetmete määratlus
            
               1.   Andmetega seotud rikkumiste, lekete või volitamata avalikustamise vältimiseks kehtestatud kaitsemeetmed on järgmised:
               
                           a)
                        
                        
                           paberdokumente säilitatakse turvakappides ning neile on juurdepääs üksnes volitatud töötajatel;
                        
                     
                           b)
                        
                        
                           kõiki elektroonilisi andmeid säilitatakse turvalises IT-rakenduses vastavalt EMCDDA turbestandarditele ning elektroonilistes erikaustades, millele on juurdepääs üksnes volitatud töötajatel. Asjakohased juurdepääsutasemed määratakse individuaalselt;
                        
                     
                           c)
                        
                        
                           andmebaas on kaitstud salasõnaga ühekordse sisselogimissüsteemi alusel ning automaatselt ühendatud kasutajatunnuse ja salasõnaga. Kasutajate asendamine on rangelt keelatud. E-dokumente hoitakse turvaliselt, et kaitsta nendes sisalduvate andmete konfidentsiaalsust ja privaatsust;
                        
                     
                           d)
                        
                        
                           kõigil isikutel, kellel on andmetele juurdepääs, on konfidentsiaalsuskohustus.
                        
                     
            
               2.   Andmetöötlustoimingute vastutav töötleja on EMCDDA, keda esindab direktor, kes võib vastutava töötleja ülesande delegeerida. Andmesubjekte teavitatakse delegeeritud vastutavast töötlejast EMCDDA veebilehel ja/või sisevõrgus avaldatavate isikuandmete kaitse teadete või dokumentide kaudu.
            
            
               3.   Artikli 1 lõikes 3 nimetatud isikuandmete säilitamisperiood ei tohi olla pikem kui on vaja ja asjakohane eesmärgil, milleks andmeid töödeldakse. Ühelgi juhul ei tohi see olla pikem kui artikli 5 lõikes 1 nimetatud isikuandmete kaitse teadetes, privaatsusteadetes või dokumentides täpsustatud säilitamisperiood.
            
            
               4.   Kui EMCDDA kaalub piirangu kohaldamist, arvestatakse riski andmesubjekti õigustele ja vabadustele, eriti riski muude andmesubjektide õigustele ja vabadustele, ning EMCDDA juurdluste või menetluste mõju tühistamise riski, näiteks seoses asitõendite hävitamisega. Riskid andmesubjektide õigustele ja vabadustele on seotud peamiselt, ent mitte ainult, maine kahjustamise riskiga ning kaitse ja ärakuulamise õiguse kahjustamise riskiga.
            
         
         
            Artikkel 3
            Piirangud
            
               1.   EMCDDA kohaldab piiranguid üksnes selleks, et tagada:
               
                           a)
                        
                        
                           süütegude tõkestamine, uurimine, avastamine ja nende eest vastutusele võtmine või kriminaalkaristuste täitmisele pööramine, sealhulgas kaitse avalikku julgeolekut ähvardavate ohtude eest ja nende ennetamine;
                        
                     
                           b)
                        
                        
                           liidu või liikmesriigi muud üldist avalikku huvi pakkuvad olulised eesmärgid, eelkõige liidu ühise välis- ja julgeolekupoliitika eesmärgid või liidu või liikmesriigi oluline majanduslik või finantshuvi, sealhulgas rahandus-, eelarve- ja maksuküsimused, rahvatervis ja sotsiaalkindlustus;
                        
                     
                           c)
                        
                        
                           liidu institutsioonide ja organite, sealhulgas nende elektroonilise side võrgustike sisejulgeolek;
                        
                     
                           d)
                        
                        
                           kohtusüsteemi sõltumatuse ja kohtumenetluste kaitse;
                        
                     
                           e)
                        
                        
                           reguleeritud kutsealade ametieetika rikkumiste ennetamine, uurimine, avastamine ja nende eest vastutusele võtmine;
                        
                     
                           f)
                        
                        
                           jälgimine, kontrollimine või regulatiivsete ülesannete täitmine, isegi harvadel juhtudel, kui see on seotud avaliku võimu teostamisega punktides a–c nimetatud juhtudel;
                        
                     
                           g)
                        
                        
                           andmesubjekti kaitse või muude isikute õiguste ja vabaduste kaitse.
                        
                     
            
               2.   Eespool lõikes 1 kirjeldatud eesmärkide kohaldamise erijuhtumina võib EMCDDA kohaldada piiranguid seoses komisjoni talituste või muude liidu institutsioonide, organite ja asutuste, liikmesriikide või kolmandate riikide pädevate asutustega või rahvusvaheliste organisatsioonidega vahetatavate isikuandmetega järgmistel juhtudel:
               
                           a)
                        
                        
                           kui nende õiguste järgimist ja kohustuste täitmist võiksid piirata komisjoni talitused või muud liidu institutsioonid, organid ja asutused määruse (EL) 2018/1725 artiklis 25 nimetatud muude õigusaktide alusel või kooskõlas kõnealuse määruse IX peatükiga või muude liidu institutsioonide, organite ja asutuste asutamisaktidega;
                        
                     
                           b)
                        
                        
                           kui nende õiguste järgimist ja kohustuste täitmist võiksid piirata liikmesriikide pädevad asutused Euroopa Parlamendi ja nõukogu määruse (EL) 2016/679 (3) artiklis 23 viidatud õigusaktide alusel või selliste meetmete alusel, millega võetakse liikmesriigi õigusesse üle Euroopa Parlamendi ja nõukogu direktiivi (EL) 2016/680 (4) artikli 13 lõige 3, artikli 15 lõige 3 või artikli 16 lõige 3;
                        
                     
                           c)
                        
                        
                           kui nende õiguste järgimine ja kohustuste täitmine võiks kahjustada EMCDDA koostööd kolmandate riikide või rahvusvaheliste organisatsioonidega oma ülesannete täitmisel.
                        
                     Enne esimese lõigu punktides a ja b viidatud asjaoludel piirangute kohaldamist konsulteerib EMCDDA asjaomaste komisjoni talituste, liidu institutsioonide, organite ja asutuste või liikmesriikide pädevate asutustega, välja arvatud juhul, kui EMCDDA jaoks on selge, et piirangu kohaldamine on ette nähtud mõne neis punktides nimetatud õigusaktiga.
            
            
               3.   Kõik piirangud peavad olema vajalikud ja proportsionaalsed, võttes arvesse riski andmesubjektide õigustele ja vabadustele, ning järgima põhiõiguste ja -vabaduste põhiolemust demokraatlikus ühiskonnas.
            
            
               4.   Kui piirangu kohaldamist kaalutakse, tehakse praeguste eeskirjade alusel vajalikkuse ja proportsionaalsuse kontroll. See dokumenteeritakse sisehindamisteate abil aruandluskohustuse eesmärkidel igal üksikjuhul eraldi.
            
            
               5.   Piirangud tühistatakse kohe, kui nende aluseks olnud tingimused enam ei kehti. Eelkõige tehakse seda siis, kui leitakse, et piiratud õiguse kasutamine ei tühistaks enam kehtestatud piirangu mõju ega kahjustaks muude andmesubjektide õigusi või vabadusi.
            
         
         
            Artikkel 4
            Läbivaatamine andmekaitseametniku poolt
            
               1.   EMCDDA teavitab põhjendamatu viivituseta EMCDDA andmekaitseametnikku kõikidest juhtumitest, mil vastutav töötleja piirab kooskõlas käesoleva otsusega andmesubjektide õiguste kohaldamist või pikendab piirangu kehtivust. Vastutav töötleja annab andmekaitseametnikule juurdepääsu piirangu vajalikkust ja proportsionaalsust hindavale dokumendile ning dokumenteerib andmekaitseametniku osalemise eri menetlustes.
            
            
               2.   Andmekaitseametnik võib esitada vastutavale töötlejale kirjaliku taotluse piirangute kohaldamise läbivaatamiseks. Vastutav töötleja teavitab andmekaitseametnikku kirjalikult taotletud läbivaatamise tulemustest.
            
            
               3.   Vastutav töötleja teavitab andmekaitseametnikku, kui piirangud tühistatakse.
            
         
         
            Artikkel 5
            Andmesubjekti teavitamine
            
               1.   Nõuetekohaselt põhjendatud juhtudel ja otsuses ette nähtud tingimustel võib vastutav töötleja piirata õigust teabele järgmiste andmetöötlustoimingute kontekstis:
               
                           a)
                        
                        
                           haldusjuurdluste ja distsiplinaarmenetluste läbiviimine;
                        
                     
                           b)
                        
                        
                           OLAF-ile teatatavate võimalike rikkumisjuhtumitega seotud eeltoimingud;
                        
                     
                           c)
                        
                        
                           rikkumisest teatamise menetlused;
                        
                     
                           d)
                        
                        
                           ahistamisjuhtumite (ametlikud ja mitteametlikud) menetlused;
                        
                     
                           e)
                        
                        
                           asutusesiseste ja -väliste kaebuste menetlemine;
                        
                     
                           f)
                        
                        
                           siseauditid;
                        
                     
                           g)
                        
                        
                           andmekaitseametniku uurimised kooskõlas määruse (EL) 2018/1725 artikli 45 lõikega 2;
                        
                     
                           h)
                        
                        
                           (IT-)turbekontrollid, millega tegeldakse asutusesiseselt või -väliselt (nt CERT-EU).
                        
                     EMCDDA lisab määruse (EL) 2018/1725 artikli 31 tähenduses isikuandmete kaitse teadetesse, privaatsusteadetesse või dokumentidesse, mis on avaldatud tema veebilehel ja/või sisevõrgus ja millega teavitatakse andmesubjekte nende õiguste kohta asjaomase menetluse raames, teabe, mis on seotud nimetatud õiguste võimaliku piiramisega. Teabes kirjeldatakse seda, mis õigusi võidakse piirata, piirangu põhjusi ja võimalikku kestust.
            
            
               2.   Ilma et see piiraks lõike 3 sätteid, teavitab EMCDDA, kui see on proportsionaalne, põhjendamatu viivituseta ja kirjalikult individuaalselt kõiki andmesubjekte, keda peetakse konkreetse andmetöötlustoiminguga seotud asjaomasteks isikuteks, nende õigustest seoses praeguste või tulevaste piirangutega.
            
            
               3.   Kui EMCDDA piirab täielikult või osaliselt andmesubjektide teavitamist lõike 2 alusel, registreerib ta piirangu kehtestamise põhjused ja õigusliku aluse kooskõlas käesoleva otsuse artikliga 3, sealhulgas piirangu vajalikkuse ja proportsionaalsuse hinnangu.
               Dokumenteeritud teave ning (kui asjakohane) ka faktilisi ja õiguslikke asjaolusid sisaldavad tõendavad dokumendid registreeritakse. Nõudmisel tehakse need kättesaadavaks Euroopa Andmekaitseinspektorile.
            
            
               4.   Lõikes 3 nimetatud piirangut kohaldatakse seni, kuni kehtivad selle kehtestamise põhjused.
               Kui piirangu põhjused enam ei kehti, teatab EMCDDA andmesubjektile piirangu kohaldamise peamised põhjused. Samal ajal teavitab EMCDDA õigusest esitada millal tahes kaebus Euroopa Andmekaitseinspektorile või pöörduda õiguskaitse saamiseks Euroopa Liidu Kohtusse.
               EMCDDA vaatab piirangu kohaldamise läbi iga kuue kuu tagant alates selle vastuvõtmisest ning asjaomase juurdluse, menetluse või uurimise lõpetamisel. Pärast seda hindab vastutav töötleja iga kuue kuu tagant piirangu kohaldamise vajalikkust.
            
         
         
            Artikkel 6
            Andmesubjekti õigus tutvuda andmetega
            
               1.   Nõuetekohaselt põhjendatud juhtudel ja käesolevas otsuses ette nähtud tingimustel võib vastutav töötleja piirata õigust tutvuda andmetega järgmiste andmetöötlustoimingute kontekstis, kui see on vajalik ja proportsionaalne:
               
                           a)
                        
                        
                           haldusjuurdluste ja distsiplinaarmenetluste läbiviimine;
                        
                     
                           b)
                        
                        
                           OLAF-ile teatatavate võimalike rikkumisjuhtumitega seotud eeltoimingud;
                        
                     
                           c)
                        
                        
                           rikkumisest teatamise menetlused;
                        
                     
                           d)
                        
                        
                           ahistamisjuhtumite (ametlikud ja mitteametlikud) menetlused;
                        
                     
                           e)
                        
                        
                           asutusesiseste ja -väliste kaebuste menetlemine;
                        
                     
                           f)
                        
                        
                           siseauditid;
                        
                     
                           g)
                        
                        
                           andmekaitseametniku uurimised kooskõlas määruse (EL) 2018/1725 artikli 45 lõikega 2;
                        
                     
                           h)
                        
                        
                           (IT-)turbekontrollid, millega tegeldakse asutusesiseselt või -väliselt (nt CERT-EU).
                        
                     Kui andmesubjektid taotlevad juurdepääsu oma isikuandmetele, mida töödeldakse seoses ühe või mitme konkreetse juhtumiga, või konkreetsele isikuandmete töötlemise toimingule kooskõlas määruse (EL) 2018/1725 artikliga 17, piirdub EMCDDA taotlusele hinnangu andmisel üksnes nende isikuandmetega.
            
            
               2.   Kui EMCDDA piirab täielikult või osaliselt määruse (EL) 2018/1725 artiklis 17 sätestatud andmetega tutvumise õigust, teeb ta järgmist:
               
                           a)
                        
                        
                           teavitab taotlusele vastamisel asjaomast andmesubjekti kohaldatavast piirangust ja selle peamistest põhjustest ning võimalusest esitada kaebus Euroopa Andmekaitseinspektorile või pöörduda õiguskaitse saamiseks Euroopa Liidu Kohtusse;
                        
                     
                           b)
                        
                        
                           dokumenteerib sisehindamisteates piirangu põhjused, sealhulgas piirangu vajalikkuse ja proportsionaalsuse hindamise ning piirangu kestuse.
                        
                     Kooskõlas määruse (EL) 2018/1725 artikli 25 lõikega 8 võib punktis a nimetatud teabe esitamist edasi lükata, selle võib esitamata jätta või selle esitamisest keelduda, kui see tühistaks piirangu mõju.
               EMCDDA vaatab piirangu kohaldamise läbi iga kuue kuu tagant alates selle vastuvõtmisest ning asjaomase uurimise lõpetamisel. Pärast seda hindab vastutav töötleja iga kuue kuu tagant piirangu kohaldamise vajalikkust.
            
            
               3.   Dokumenteeritud teave ning (kui asjakohane) ka faktilisi ja õiguslikke asjaolusid sisaldavad tõendavad dokumendid registreeritakse. Nõudmisel tehakse need kättesaadavaks Euroopa Andmekaitseinspektorile.
            
         
         
            Artikkel 7
            Andmete parandamise ja kustutamise ning andmete töötlemise piiramise õigus
            
               1.   Nõuetekohaselt põhjendatud juhtudel ja käesolevas otsuses ette nähtud tingimustel võib vastutav töötleja piirata andmete parandamise, kustutamise ja töötlemise piiramise õigust järgmiste andmetöötlustoimingute kontekstis, kui see on vajalik ja asjakohane:
               
                           a)
                        
                        
                           haldusjuurdluste ja distsiplinaarmenetluste läbiviimine;
                        
                     
                           b)
                        
                        
                           OLAF-ile teatatavate võimalike rikkumisjuhtumitega seotud eeltoimingud;
                        
                     
                           c)
                        
                        
                           rikkumisest teatamise menetlused;
                        
                     
                           d)
                        
                        
                           ahistamisjuhtumite (ametlikud ja mitteametlikud) menetlused;
                        
                     
                           e)
                        
                        
                           asutusesiseste ja -väliste kaebuste menetlemine;
                        
                     
                           f)
                        
                        
                           siseauditid;
                        
                     
                           g)
                        
                        
                           andmekaitseametniku uurimised kooskõlas määruse (EL) 2018/1725 artikli 45 lõikega 2;
                        
                     
                           h)
                        
                        
                           (IT-)turbekontrollid, millega tegeldakse asutusesiseselt või -väliselt (nt CERT-EU).
                        
                     
            
               2.   Kui EMCDDA piirab osaliselt või täielikult määruse (EL) 2018/1725 artikli 18, artikli 19 lõike 1 ja artikli 20 lõike 1 kohast isikuandmete parandamise, kustutamise ja nende töötlemise piiramise õigust, võtab ta käesoleva otsuse artikli 6 lõikes 2 sätestatud meetmed ja registreerib asjaomased dokumendid kooskõlas artikli 6 lõikega 3.
            
         
         
            Artikkel 8
            Andmesubjekti teavitamine isikuandmetega seotud rikkumisest ning elektroonilise side konfidentsiaalsus
            
               1.   Nõuetekohaselt põhjendatud juhtudel ja käesolevas otsuses ette nähtud tingimustel võib vastutav töötleja piirata õigust teavitada isikuandmetega seotud rikkumistest järgmiste andmetöötlustoimingute kontekstis, kui see on vajalik ja asjakohane:
               
                           a)
                        
                        
                           haldusjuurdluste ja distsiplinaarmenetluste läbiviimine;
                        
                     
                           b)
                        
                        
                           OLAF-ile teatatavate võimalike rikkumisjuhtumitega seotud eeltoimingud;
                        
                     
                           c)
                        
                        
                           rikkumisest teatamise menetlused;
                        
                     
                           d)
                        
                        
                           ahistamisjuhtumite (ametlikud ja mitteametlikud) menetlused;
                        
                     
                           e)
                        
                        
                           asutusesiseste ja -väliste kaebuste menetlemine;
                        
                     
                           f)
                        
                        
                           siseauditid;
                        
                     
                           g)
                        
                        
                           andmekaitseametniku uurimised kooskõlas määruse (EL) 2018/1725 artikli 45 lõikega 2;
                        
                     
                           h)
                        
                        
                           (IT-)turbekontrollid, millega tegeldakse asutusesiseselt või -väliselt (nt CERT-EU).
                        
                     
            
               2.   Nõuetekohaselt põhjendatud juhtudel ja käesolevas otsuses ette nähtud tingimustel võib vastutav töötleja piirata elektroonilise side konfidentsiaalsuse õigust järgmiste andmetöötlustoimingute kontekstis, kui see on vajalik ja asjakohane:
               
                           a)
                        
                        
                           haldusjuurdluste ja distsiplinaarmenetluste läbiviimine;
                        
                     
                           b)
                        
                        
                           OLAF-ile teatatavate võimalike rikkumisjuhtumitega seotud eeltoimingud;
                        
                     
                           c)
                        
                        
                           rikkumisest teatamise menetlused;
                        
                     
                           d)
                        
                        
                           ahistamisjuhtumite ametlikud menetlused;
                        
                     
                           e)
                        
                        
                           asutusesiseste ja -väliste kaebuste menetlemine;
                        
                     
                           f)
                        
                        
                           (IT-)turbekontrollid, millega tegeletakse asutusesiseselt või -väliselt (nt CERT-EU).
                        
                     
            
               3.   Kui EMCDDA piirab määruse (EL) 2018/1725 artiklites 35 ja 36 viidatud andmesubjekti teavitamist isikuandmetega seotud rikkumistest või elektroonilise side konfidentsiaalsust, dokumenteerib ja registreerib ta piirangu põhjused kooskõlas käesoleva otsuse artikli 5 lõikega 3. Kohaldatakse käesoleva otsuse artikli 5 lõiget 4.
            
         
         
            Artikkel 9
            Jõustumine
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Lissabon, 28. juuni 2019
            
               
                  Haldusnõukogu nimel
               
               
                  esimees
               
               Laura D’ARRIGO
            
         
         
            (1)  ELT L 295, 21.11.2018, lk 39.
         
            (2)  ELT L 376, 27.12.2006, lk 1.
         
            (3)  Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 4.5.2016, lk 1).
         
            (4)  Euroopa Parlamendi ja nõukogu 27. aprilli 2016. aasta direktiiv (EL) 2016/680, mis käsitleb füüsiliste isikute kaitset seoses pädevates asutustes isikuandmete töötlemisega süütegude tõkestamise, uurimise, avastamise ja nende eest vastutusele võtmise või kriminaalkaristuste täitmisele pööramise eesmärgil ning selliste andmete vaba liikumist ning millega tunnistatakse kehtetuks nõukogu raamotsus 2008/977/JSK (ELT L 119, 4.5.2016, lk 89).